**HRVATSKA AKADEMSKA I ISTRAŽIVAČKA MREŽA - CARNET**

**10 000 ZAGREB**

**JOSIPA MAROHNIĆA 5**

**ŠIFRA GRADA: 133**

**RKP BROJ: 21852**

**MATIČNI BROJ: 01147820**

**OIB: 58101996540**

**RAZINA: 11**

**RAZDJEL: 080 MINISTARSTVO ZNANOSTI I OBRAZOVANJA**

**ŠIFRA DJELATNOSTI: 6209**

**IBAN: HR1210010051863000160**

**RAZDBOLJE: I. – VI. 2025.**

**Obrazloženje izvršenja financijskog plana Hrvatske akademske istraživačke mreže – CARNET za I-VI 2025. godine**

## 21852 Hrvatska akademska i istraživačka mreža CARNET

Uredbom o Hrvatskoj akademskoj i istraživačkoj mreži CARNET (NN 23/15) definirane su osnovne djelatnosti CARNET-a: razvoj, izgradnja i održavanje računalno-komunikacijske infrastrukture koja će povezivati obrazovne, znanstveno-istraživačke te ostale ustanove po odluci osnivača, međusobno u jedinstveni informacijski sustav, povezivanje CARNET mreže s međunarodnim mrežama, razvoj i izgradnja informacijskih čvorišta i mreža, provedba informatizacije sustava osnovnog i srednjeg obrazovanja, kroz planiranje, razvoj, organizaciju, provedbu i praćenje ključnih aspekata informatizacije, u suradnji s Ministarstvom nadležnim za obrazovanje i znanost, poslovi iz nadležnosti nacionalnog tijela za prevenciju i zaštitu od računalnih ugroza sigurnosti javnih informacijskih sustava u Republici Hrvatskoj, promocija informacijskih tehnologija, ostali poslovi iz područja informacijskih znanosti, pružanje savjeta o računalnoj opremi (hardware), ostale djelatnosti povezane s računalima, izrada i pribavljanje programske opreme (software), izrada i upravljanje bazama podataka, edukacija (obavljanje i organizacija edukativnih djelatnosti), projektiranje i izgradnja u području informacijskih tehnologija, projektiranje telekomunikacijskih sustava. Osiguranje i razvoj napredne informacijsko-komunikacijske infrastrukture za akademsku, istraživačku i obrazovnu zajednicu, uključujući brzu i sigurnu mrežu, raznovrsne sadržaje i usluge. Povezivanje svih hrvatskih akademskih i znanstvenih ustanova te svih osnovnih i srednjih škola u zajedničku komunikacijsku mrežu i na Internet. Izgradnja i održavanje većeg broja servisa koji koriste ovako uspostavljenu mrežnu povezanost.

Pod razvojem informacijsko - komunikacijske infrastrukture podrazumijeva se razvoj sljedećih komponenti infrastrukture: nacionalna obrazovna i istraživačka računalno-komunikacijska mreža, povezivanje na internet, računalno-komunikacijski resursi, informacijski sustavi u obrazovanju i znanosti, sigurno korištenje interneta.

Potencijali informacijsko-komunikacijske tehnologije (IKT) koriste se za unapređenje poslovnih i nastavnih procesa u osnovnim i srednjim školama, s konačnim ciljem stvaranja digitalno zrelih škola, s unaprijeđenim poslovnim i nastavnim procesima, spremnih za bržu prilagodbu obrazovanja tržištu rada, kroz razvoj kompetentnih učenika spremnih za nastavak školovanja ili za kvalitetni ulazak na tržište rada. Razvoj e-škola potaknut će se spajanjem na ultra brzi širokopojasni internet, opremanjem informacijsko-komunikacijskim tehnologijama (IKT), informatizacijom procesa poslovanja, učenja i poučavanja te stručnim usavršavanjem i podrškom ravnateljima, nastavnicima i stručnom osoblju u primjeni IKT-a u nastavi i poslovanju škole. Digitalno kompetentni nastavnici i učenici će u svom svakodnevnom radu koristiti računalnu i mobilnu opremu te obrazovne aplikacije i digitalne nastavne materijale.

S ciljem doprinosa razvoju digitalnog društva i u skladu s ciljevima Strategije obrazovanja, znanosti i tehnologije, CARNET provodi i potiče aktivnosti pripreme nastavnika za korištenje IKT-a u odgojno-obrazovnom procesu te podizanja njihovih digitalnih kompetencija kroz razvoj i provođenje masovnih otvorenih online tečajeva i drugih vrsta online obrazovnih programa, kao i istraživačke intervencije koje za cilj imaju prikupljanje podataka o utjecaju IKT-a na odgojno-obrazovni proces u skladu s definiranim ciljevima i mjerama Strategije obrazovanja, znanosti i tehnologije.

1. **PRIHODI POSLOVANJA**

Ukupni prihodi Hrvatske akademske istraživačke mreže - CARNET u 2025. godini ostvareni su u iznosu od 18.763.968,90 EUR odnosno na razini od 25,40 % plana.

Stavke prihoda poslovanja u smislu izvršenja su sljedeće:

**Ekonomska klasifikacija: 63**

6323 Tekuće pomoći od institucija i tijela EU

Na ovoj stavci ostvaren je prihod u iznosu od 18.240,00 EUR, što predstavlja 0,47 % planiranog iznosa. Prihod se odnosi na uplatu za projekt AISE koji ima za cilj razviti i implementirati naprednu platformu u oblaku, temeljenu na umjetnoj inteligenciji, koja omogućuje prikupljanje, obradu i analizu nestrukturiranih obrazovnih podataka (npr. eseji, upitnici, domaće zadaće) s ciljem procjene uspješnosti učenika i unapređenja nastavnih procesa u srednjoškolskom obrazovanju.

Nisko izvršenje na ovoj stavci rezultat je primjene nove klasifikacije i načina evidentiranja prihoda sukladno Pravilniku o proračunskom računovodstvu i računskom planu, prema kojem se prihodi iz izvora financiranja 561 i 581 više ne evidentiraju na stavci 6323, već su preneseni i iskazani na stavkama 6711 (Tekuće donacije iz inozemstva).

6324 Kapitalne pomoći od institucija i tijela Europske unije

Na ovoj stavci nije bilo izvršenja tijekom izvještajnog razdoblja (0,00 % u odnosu na plan). Razlog tome je jednak kao i kod stavke 6323 – primjena nove klasifikacije prihoda u skladu s navedenim Pravilnikom, zbog čega se prihodi koji su se ranije bilježili na ovoj poziciji sada evidentiraju na drugim odgovarajućim proračunskim stavkama (6711 i 6712), ovisno o prirodi i izvoru financiranja.

**Ekonomska klasifikacija: 65**

6526 Ostali nespomenuti prihodi

Na ovoj stavci ostvareni su prihodi u iznosu od 1.035.189,24 EUR, što čini 54,48 % planiranog iznosa. Ostvarenje prihoda je u skladu s ostvarenjem u istom razdoblju prethodne godine, kao i s očekivanom dinamikom priljeva za prvo polugodište.

Navedeno ukazuje na stabilnost i predvidivost ove kategorije prihoda, a s obzirom na polugodišnji period, postignuti rezultat ocjenjuje se zadovoljavajućim i u skladu s planom.

**Ekonomska klasifikacija: 66**

6615 Prihodi od pruženih usluga

Na ovoj stavci ostvaren je prihod u iznosu od 12.000,00 EUR, temeljem pružanja usluga tehničke pripreme za Filozofski fakultet u Zagrebu. U odnosu na plan, riječ je o povećanju ostvarenja vlastitih prihoda, što pozitivno doprinosi ukupnim prihodima.

6631 Tekuće donacije

Na ovoj stavci ostvaren je značajan prihod temeljem uplata donacija povezanih s međunarodnim projektnim partnerstvima. Najveći dio prihoda odnosi se na projekt GEANT 5-2, u kojem CARNET sudjeluje kao partner uz 37 europskih i 5 nordijskih akademskih i istraživačkih mreža, te GEANT-a kao koordinatora projekta.

U odnosu na isto razdoblje prethodne godine, na stavci je zabilježeno povećanje prihoda, ponajprije zbog uplate predfinanciranja za projekt GEANT 5-2 u iznosu od 390.400,00 EUR, te uplate za projekt ZoomIn4PinkHats u iznosu od 47.500,00 EUR.

Projekt ZoomIn4PinkHats, financiran kroz GÉANT Innovation Programme, usmjeren je na promicanje vještina kibernetičke sigurnosti među ženama zaposlenim u obrazovanju, odnosno osnaživanje nastavnica kako bi provodile aktivnosti vezane uz kibernetičku sigurnost među učenicima, educirajući ih kroz radionice o različitim temama kibernetičke sigurnosti i potičući stvaranje zajednice učenja i razmjene znanja i vještina.

**Ekonomska klasifikacija: 67**

6711 Prihodi iz nadležnog proračuna za financiranje rashoda poslovanja

Na ovoj stavci ostvaren je prihod u iznosu od 11.197.924,66 EUR. Povećano izvršenje u odnosu na prethodna razdoblja rezultat je primjene nove klasifikacije i načina evidentiranja prihoda, sukladno Pravilniku o proračunskom računovodstvu i računskom planu.

Kako je već obrazloženo kod stavke 6323 Tekuće pomoći od institucija i tijela EU, prihodi koji su se prethodno evidentirali unutar stavki EU pomoći sada se evidentiraju na stavci 6711, što je utjecalo na povećanje iskazanih prihoda iz nadležnog proračuna.

6712 Prihodi iz nadležnog proračuna za financiranje rashoda za nabavu nefinancijske imovine

Povećanje izvršenja prihoda na poziciji 6712 u iznosu od 6.062.715,00 odnosi se na sredstva iz nadležnog proračuna namijenjena financiranju rashoda za nabavu nefinancijske imovine, odnosno za infrastrukturu za servise za podršku informatizaciji visokih učilišta i smještaj video materijala, u okviru projekta „Digitalna preobrazba visokog obrazovanja – e-Sveučilišta“, evidentirani u 2024. godini, povezana proračunska sredstva doznačena su u 2025. godini, sukladno datumu dospijeća, čime su prihodi iskazani u ovoj godini. Također, dodatnih 196.200 EUR prihoda odnosi se na nadogradnje sustava u sklopu projekta „Cjelovita informatizacija sustava odgoja i obrazovanja (CISOO)”, za koje su također rashodi realizirani u prethodnoj godini.

1. **RASHODI POSLOVANJA**

Rashodi u ovom kontekstu predstavljaju sredstva koja je Hrvatska akademska istraživačka mreža CARNET utrošila na ostvarenje aktivnosti utvrđenih financijskim planom. Ukupni rashodi Hrvatske akademske istraživačke mreže CARNET u prvom polugodištu 2025. godine ostvareni su u iznosu od 18.448.234,51 EUR odnosno na razini od 28,97 % plana.

Stavke rashoda u smislu izvršenja su sljedeće:

**Izvor financiranja: 11**

**Ekonomska klasifikacija: 31**

3111 Plaće za redovan rad

Na stavci plaća za redovan rad ostvareni su rashodi u nominalnom iznosu od 2.658.834,33 EUR plana što je povećanje u odnosu na isto razdoblje prethodne godine sukladno zakonski uvjetovanom povećanju plaća na razini javne uprave.

**Ekonomska klasifikacija: 32**

3231 Usluge telefona, pošte i prijevoza

Na stavci usluga telefona, pošte i prijevoza ostvareni su rashodi u nominalnom iznosu od 2.273.076,31 EUR. Navedeno se uglavnom odnosi na rashode vezane za telekomunikacijske i infrastrukturne poveznice na CARNET mrežu, čiji su sastavni dio ustanove i institucije u Republici Hrvatskoj poput sveučilišta i fakulteta u njihovu sastavu, ostale visokoškolske ustanove, znanstveno-istraživački instituti, osnovne i srednje škole i dr. Navedeno izvršenje je u skladu s očekivanom dinamikom u polugodišnjem periodu.

**Izvor financiranja: 12**

**Ekonomska klasifikacija: 32**

3233 Usluge promidžbe i informiranja

Izvršenje na ovoj stavci, na izvoru financiranja 12 ima manje izvršenje u odnosu na isto promatrano razdoblje prethodne godine, a razlog tome je završetak projekta „ATTEND – Podrška ostvarenju jednakih mogućnosti u obrazovanju za učenike s teškoćama u razvoju“, čime su prestale i aktivnosti diseminacije, promidžbe i informiranja povezane s projektom.

**Izvori financiranja: 56**

**Ekonomska klasifikacija: 32**

3238 Računalne usluge

Izvršenje na ovoj stavci iznosi 212.534,93 EUR, a utrošena sredstva se odnose na operativnu podršku u korištenju sustava po ugovoru o nabavi usluge razvoja cjelovitog programskog rješenja u sklopu projekta Cjelovita informatizacija sustava odgoja i obrazovanja – CISOO, zatim na nabavu održavanja sustava CARNET privatnost, za održavanje sustava za analitiku učenja, pripremu podataka za sustav pametnih preporuka financiranih u sklopu projekta Primjena digitalnih tehnologija temeljenih na umjetnoj inteligenciji u obrazovanju – BrAIn.

3813 Tekuće donacije iz EU sredstava

Utrošena sredstva na ovoj stavci u iznosu od 102.815,84 EUR odnose se na transfere partnerima na projektu Primjena digitalnih tehnologija temeljenih na umjetnoj inteligenciji u obrazovanju – BrAIn.

**Izvor financiranja: 58**

**Ekonomska klasifikacija: 32**

Najveće nabave i aktivnosti unutar stavke 32 su nabava usluge projektiranja i izgradnje pasivne mreže te implementacije aktivne mrežne i pristupne opreme ustanova.

3237 Intelektualne i osobne usluge

Najveći dio ove stavke, unutar izvora financiranja 58 odnosi se na nabavu usluge provedbe istraživanja primjene digitalne tehnologije, nabavu savjetodvne podrške u provedbi projekta e-Sveučilišta, nabavu usluge organizacije i provedba predavanja, radionica i webinara u sklopu projekta e-Sveučilišta.

3238 Računalne usluge

Izvršenje ove stavke za prvu polovicu 2025. godine u okviru izvora financiranja 58 iznosi 271.633,06 EUR, a najvećim dijelom se odnosi na pružanje usluge korištenja alata za izradu DOS-a, te na uslugu održavanja sustava Edutorij, sve u sklopu projekta e-Sveučilišta.

* 1. **Rashodi za nabavu nefinancijske imovine**

**Izvor financiranja: 12**

**Ekonomska klasifikacija: 42**

4221 Uredska oprema i namještaj

Izvršenje na ovoj stavci također iznosi manje u odnosu na prošlu godinu, a razlog manjem izvršenju stoji također u činjenci da je projekta „ATTEND – Podrška ostvarenju jednakih mogućnosti u obrazovanju za učenike s teškoćama u razvoju“, završio 30.04.2024. godine, dok će se planirana sredstva na ovoj stavci tek utrošiti u drugoj polovici godine, sukladno provedbi aktivnosti projekta „Digitalna preobrazba visokog obrazovanja – e-Sveučilišta“.

**Izvor financiranja: 56**

**Ekonomska klasifikacija: 42**

4262 Ulaganja u računalne programe

Izvršenje na ovoj stavci iznosi 486.871,88 EUR, a utrošena sredstva se odnose na nadogradnju sustava po ugovoru o nabavi usluge razvoja cjelovitog programskog rješenja (Nacionalni informacijski sustav obrazovanja odraslih, Prijave i upisi u osnovne škole, Prijave i upisi u ustanove ranog i predškolskog odgoja i obrazovanja, Izvještajni sustav, Korisnički portal) u sklopu projekta Cjelovita informatizacija sustava odgoja i obrazovanja – CISOO, te na nadogradnje sustava CARNET privatnost i CARNET data financiranih u sklopu projekta Primjena digitalnih tehnologija temeljenih na umjetnoj inteligenciji u obrazovanju – BrAIn.

**Izvor financiranja: 581**

**Ekonomska klasifikacija: 42**

4221 – Uredska oprema i namještaj

Izvršenje na ovoj stavci za prvu polovicu godine iznosi 4.258.900,00 EUR, od čega se pretežiti dio odnosi na nabavu infrastrukture za servise za podršku informatizaciji visokih učilišta i smještaj video materijala nabavljenih u sklupou projekta e-Sveučilišta.

4262 – Ulaganja u računalne programe

Na ovoj stavci, u okviru izvora financiranja 581, izvršenje iznosi 789.250,00 EUR, a također se odnosi na projekt e-Sveučilišta, najveći iznos se odnosi na nabavu usluge za izradu sustava za smještaj i posluživanje video sadržaja te migraciju postojećih sadržaja sa postojećeg sustava. Ovim predmetom nabave potrebno je izraditi sustav za smještaj i posluživanje audio/video sadržaja. Sustav se sastoji od više modula / elemenata koji su zaduženi za upravljanje pojedinim funkcionalnostima. Osim izrade i razvoja sustava potrebno je prebaciti postojeće sadržaje sa postojećeg sustava te ih prilagoditi radu na novom sustavu.

Na ovoj stavci u okviru izvora financiranja 581, izvršenje iznosi 789.250,00 EUR, a odnosi se na aktivnosti unutar projekta e-Sveučilišta.

Najveći dio iznosa utrošen je na nabavu usluge za izradu sustava za smještaj i posluživanje audio/video sadržaja, kao i za migraciju postojećih sadržaja sa starog na novi sustav. Predmet nabave uključuje razvoj složenog informacijskog sustava koji se sastoji od više funkcionalnih modula namijenjenih upravljanju i distribuciji digitalnih multimedijskih materijala, prvenstveno obrazovnog karaktera.

Uz samu izradu i implementaciju sustava, obuhvaćene su i aktivnosti prijenosa postojećih video materijala sa prethodnog sustava, njihova tehnička prilagodba novoj platformi, te integracija unutar sveučilišnog informacijskog okruženja.

Cilj ove investicije je unapređenje digitalne infrastrukture Sveučilišta te omogućavanje pouzdanog i dostupnog online pristupa edukacijskim sadržajima za studente i nastavno osoblje.

U strukturi rashoda po ekonomskoj klasifikaciji vidljivo je da je na nabavu nefinancijske imovine utrošeno 33,02% od ukupnih rashoda, dok udio rashoda za zaposlene iznosi 27,56 % ukupnih rashoda.

|  |  |  |  |
| --- | --- | --- | --- |
| **BROJČANA OZNAKA I NAZIV** |  | **OSTVARENJE/IZVRŠENJE  01.2025. - 06.2025.** | **Udio vrste rashoda u ukupnim rashodima** |
| **1** |  | **2** | **6** |
|  | **UKUPNI RASHODI** | **18.448.234,51** |  |
| **3** | **Rashodi poslovanja** | **12.356.175,76** | **66,98%** |
| 31 | Rashodi za zaposlene | 5.084.987,86 | 27,56% |
| 32 | Materijalni rashodi | 6.073.153,35 | 32,92% |
| 34 | Financijski rashodi | 800,02 | 0,00% |
| 36 | Pomoći dane u inozemstvo i unutar općeg proračuna | 837.999,94 | 4,54% |
| 37 | Naknade građanima i kućanstvima na temelju osiguranja i druge naknade | 54.700,34 | 0,30% |
| 38 | Rashodi za donacije, kazne, naknade šteta i kapitalne pomoći | 304.534,25 | 1,65% |
| **4** | **Rashodi za nabavu nefinancijske imovine** | **6.092.058,75** | **33,02%** |
| 41 | Rashodi za nabavu neproizvedene dugotrajne imovine |  | 0,00% |
| 42 | Rashodi za nabavu proizvedene dugotrajne imovine | 6.092.058,75 | 33,02% |

U nastavku je prikazana struktrura izvršenja prihoda i rashoda po izvorima financiranja.

|  |  |  |
| --- | --- | --- |
| **BROJČANA OZNAKA I NAZIV** | **OSTVARENJE/IZVRŠENJE 01.2025. - 06.2025.** | **Udio prihoda i rashoda po izvorima financiranja** |
| **PRIHODI** | **18.763.968,90** | **100,00%** |
| 11 Opći prihodi i primici | 8.288.523,98 | 44,17% |
| 12 Sredstva učešća za pomoći | 11.290,60 | 0,06% |
| 31 Vlastiti prihodi | 12.000,00 | 0,06% |
| 43 Ostali prihodi za posebne namjene | 1.035.189,24 | 5,52% |
| 51 Pomoći EU | 0 | 0,00% |
| 52 Ostale pomoći | 18.240,00 | 0,10% |
| 55 Refundacije iz pomoći EU | 14.199,99 | 0,08% |
| 56 Fondovi EU | 1.376.239,45 | 7,33% |
| 57 Ostali programi EU | 0 | 0,00% |
| 58 Instrumenti EU nove generacije | 7.570.385,64 | 40,35% |
| 63 Inozemne donacije | 437.900,00 | 2,33% |
| **RASHODI** | **18.448.234,51** | **100,00%** |
| 11 Opći prihodi i primici | 8.288.523,98 | 44,93% |
| 12 Sredstva učešća za pomoći | 11.290,60 | 0,06% |
| 31 Vlastiti prihodi | 0 | 0,00% |
| 43 Ostali prihodi za posebne namjene | 908.562,83 | 4,92% |
| 51 Pomoći EU | 36.652,23 | 0,20% |
| 52 Ostale pomoći | 10.321,00 | 0,06% |
| 55 Refundacije iz pomoći EU | 14.199,99 | 0,08% |
| 56 Fondovi EU | 1.376.239,45 | 7,46% |
| 57 Ostali programi EU | 0,00 | 0,00% |
| 58 Instrumenti EU nove generacije | 7.570.385,64 | 41,04% |
| 63 Inozemne donacije | 232.058,79 | 1,26% |

Stanje novčanih sredstava na računima na dan 01.01.2025. i 30.06.2025. godine prikazano je u tablici:

|  |  |  |  |
| --- | --- | --- | --- |
| **IBAN** | **VALUTA** | **STANJE NA DAN 01.01.2025.** | **STANJE NA DAN 30.06.2025.** |
| HR2323600001101491216 | EUR | 1.030.60 € | 1.029,38 € |
| HR5123600001500317173 | EUR | 225.173,85 € | 431.015,06 € |
| HR9823600001501213480 | EUR | 130.829,36 € | 130.829,36 € |